**มิวทู** (ญี่ปุ่น: **Mewtwo**; โรมาจิ: *ミュウツー*; ทับศัพท์: Myūtsū) เป็นสิ่งมีชีวิตสมมุติจากแฟรนไชส์สื่อ*โปเกมอน*ของนินเท็นโดและเกมฟรีก สร้างโดยเค็ง ซูงิโมริ ปรากฏครั้งแรกในวิดีโอเกม *โปเกมอนภาคเรด*และ*บลู* และภาคต่อ และหลังจากนั้นปรากฏในสินค้าต่าง ๆ เกมภาคแยก และแอนิเมชัน มะซะชิกะ อิชิมุระ พากย์เสียงมิวทูฉบับดั้งเดิมในภาษาญี่ปุ่น และร่างที่เด็กกว่าพากย์เสียงโดยฟุจิโกะ ทะกิโมะโตะ ในซีดีดรามาเรื่อง*ซาวด์พิกเชอร์บอกซ์: มิวทูส์ออริจิน* และพากย์เสียงโดยโชทะโระ โมะริกุโบะ ในฉบับอนิเมะ ในภาษาอังกฤษ เจย์ โกเอด พากย์เสียงมิวทูใน*โปเกมอน เดอะมูฟวี่ ตอน ความแค้นของมิวทู* และละครดนตรี *โปเกมอนไลฟ์* ในการผลิตภาพยนตร์โปเกมอน เครดิตแสดงชื่อเขาเป็นนามแฝงว่า "ฟิลิป บาร์ตเล็ตต์" แดน กรีนพากย์เสียงให้มิวทูใน*ตอน การกลับมาของมิวทู* นักแสดงหญิง เรอิโกะ ทะคะชิมะ พากย์เสียงตัวละครมิวทูในภาคพิเศษ *มิวทู: โพรล็อกทูอะเวกเคินนิง* และภาพยนตร์*โปเกมอน เดอะมูฟวี่ ตอน เกโนเซ็กท์ เจ้าความเร็ว กับการตื่นรู้ของ มิวทู*

ในวิดีโอเกม ผู้เล่นสามารถต่อสู้และจับมิวทูมาต่อสู้กับโปเกมอนตัวอื่น ๆ ได้ ผู้เล่นรู้เรื่องราวของมิวทูภายหลังในเกมโปเกมอนภาคเรดและบลูจากการอ่านเอกสารที่ทิ้งไว้ในซากห้องปฏิบัติการในเกาะซินนาบาร์ เอกสารเผยว่านักวิทยาศาสตร์คนหนึ่งใช้เวลาหลายปีตัดต่อพันธุกรรมบรรพบุรุษของมิว ในที่สุดมิวทูหลบหนีไปหลังจากแข็งแกร่งเกินที่จะเก็บไว้เลี้ยงดู

เนื่องจากถูกมองว่าเป็นหนึ่งในโปเกมอนที่แข็งแกร่งที่สุด มิวทูได้เปลี่ยนวิถีการเล่นของผู้เล่นโดยบังคับผู้เล่นด้วยกันให้ต่อต้านผู้เล่นที่ใช้มิวทู งานวิจัยพบว่ามิวทูเป็นที่นิยมในเด็กผู้ชาย ซึ่งตรงข้ามกับมิว ปฏิกิริยาที่มีของมิวทูในอนิเมะถูกแบ่งออกเป็นส่วน ๆ โดยนักวิจารณ์ต่าง ๆ เช่น จากหนังสือพิมพ์*เดลีเรคอร์ด*มองว่ามิวทูเป็นตัวร้ายธรรมดาทั่วไป ขณะที่นักวิจารณ์อีกกลุ่ม เช่น จากนิตยสาร*แอนิเมะริกา* และ*ไซต์แอนด์ซาวด์* ยกย่องความสามารถของตัวละคร

ในปัจจุบัน มิวทูมีร่าง Mega Evolution อยู่ 2 ร่าง คือ มิวทูเอ็กซ์ (Mewtwo X) และ มิวทูวาย (Mewtwo Y)

อ้างอิง
-------

1. ↑  "Voice of Mewtwo". Behind the Voice Actors. สืบค้นเมื่อ 2015-04-15.
2. ↑  "Jay Goede". Behind the Voice Actors. สืบค้นเมื่อ 2014-11-14.
3. ↑  "Mewtwo Voice Actors". Absolute Anime. สืบค้นเมื่อ 2008-10-21.
4. ↑  Rauzi, Robin (2000-04-06). "Pokemon: The First Movie". *The Baltimore Sun*. คลังข้อมูลเก่าเก็บจากแหล่งเดิมเมื่อ 2011-06-04. สืบค้นเมื่อ 2008-10-21.

แหล่งข้อมูลอื่น
---------------

* มิวทู ใน บัลบาพีเดีย
* Mewtwo Museum, ประมวลภาพสินค้าที่เกี่ยวข้องกับตัวละคร
* แม่แบบ:Imdb character

| * ด
* ค
* ก
สายพันธุ์โปเกมอน |
| --- |
| รุ่นที่ 1 | 
* ฟุชิงิดาเนะ
* ฟุชิงิโซ
* ฟุชิงิบานะ
* ฮิโตคาเงะ
* ลิซาร์โดะ
* ลิซาร์ดอน
* เซนิกาเมะ
* คาเมล
* คาเม็กซ์
* คาเตอร์ปี
* ทรานเซล
* บัตเตอร์ฟรี
* อาร์บ็อก
* พิคาชู
* ไรชู
* พูริน
* เนียส
* โคดัก
* เก็งกา
* บิริริดามา
* มาตาโดกัซ
* ลัคกี
* บาร์เรียด
* รูจูลา
* คอยคิง
* เกียราดอส
* ลาพลาซ
* เมตามอน
* อีวุย
* คาบิกอน
* มิวทู
* มิว
* MissingNo. (glitch)

 | The official Pokémon series logo |
| รุ่นที่ 2 | 
* พิชู
* อันโนน
* โซนานส์
* ลูเกีย
* เซเลบี

 |
| รุ่นที่ 3 | 
* คิโมริ
* อาเกฮันท์
* โดคุเคล
* เซอไนท์
* พราเซิล
* ไมนัน
* ซาโบเนีย
* ฮาบูเนค
* ชิรีน

 |
| รุ่นที่ 4 | 
* ฮิโกซารุ
* พาจิริซึ
* มาเนเน
* ลูคาริโอ
* มัสคิปปา
* เมกะยันมา
* กิราติน่า
* อาร์เซอุส

 |
| รุ่นที่ 5 | 
* โคโรโมริ
* เดธมาส
* เอมอนกา

 |
| รุ่นที่ 6 | 
* เก็คโคกะ
* มาอีกะ
* เดเด็นเนะ
* พัมพ์จิน

 |
| รุ่นที่ 7 | 
* อชิมาริ
* โทเกะเดมารุ
* มิมิคคิว

 |
| รุ่นที่ 8 | 
* เมซซอน
* วูลู
* โมรุเปโกะ

 |
| รุ่นที่ 9 | 
* เดคานุจัง

 |
| 
* หมวดหมู่ หมวดหมู่

 |